projecte-aina/dolly3k_ca huggingface dataset:
Pregunta: Escriu un poema sobre com escollir un esport.
Resposta: Quin esport he de practicar?
Ho hauria de fer cada dia.

Hauria de nedar
Em faria aprimar

Al futbol la pilota puc xutar
Però potser em fa rodolar

A l’estiu puc fer surf,
que és molt diferent de l’esquí-surf

El softbol està fora de qüestió
Abans preferiria fer una dissecció

No sé què triaré
Probablement sempre perdré

Puc triar la jugada
en una altra data.
Pregunta: Què és la mitosi?
Resposta: És un tipus de divisió cel·lular que provoca que dues cèl·lules filles tinguin cadascuna el mateix nombre i tipus de cromosomes que el cromosoma "pare".
Pregunta: Quins són els àpats vegans més ràpids de fer?
Resposta: Entrepà de mantega de cacauet i melmelada, arròs i mongetes, entrepà d’alvocat i cigrons aixafats, enrotllat d’hummus amb verdures, amanida de pasta, espaguetis, bol de burrito, amanida, curri, verdures rostides i tofu.
Pregunta: Què és la filosofia no-dual?
Resposta: El concepte no-dual es refereix a coses o experiències que ens passen i que tenen les característiques d’uniformitat. Com a exemple, a la vida diària veiem o experimentem alts i baixos, situacions de tenir i no tenir que deriven en emocions o sentiments de felicitat o tristesa. El concepte de la no-dualitat és anar més enllà i entendre que tot és temporal, i experimentar coses abans que el pensament humà etiqueti cada experiència com a bona o dolenta.
Pregunta: El llop és un animal domèstic o salvatge?
Resposta: En termes generals, els llops estan considerats animals salvatges. Tot i que hi ha casos en què els llops han estat domesticats, no són el mateix que els gossos que tenim de mascotes.
Pregunta: Quin és el millor magatzem de dades?
Resposta: El tipus "lakehouse".
Pregunta: Digue’m si són flors o fruites: pomes, taronges, pinyes, plàtans, maduixes, margarides, gira-sols, roses, roselles
Resposta: Les pomes són una fruita.
Les taronges són una fruita.
Les pinyes són una fruita.
Els plàtans són una fruita.
Les maduixes són una fruita.
Les margarides són una flor.
Els gira-sols són una flor.
Les roses són una flor.
Les roselles són una flor.
Pregunta: Juguem a una partida de tres en ratlla. Seré la X i tu la O. Els quadrats buits seran "_". Començo jo.

_ _ _
_ O _
_ _ _
Resposta: Què divertit! Aquesta és la meva següent jugada:

_ _ _
_ O X
_ _ _
Pregunta: Què és un bosc?
Resposta: Un bosc és una regió geogràfica on predominen els arbres.
Pregunta: Què és l'epigenòmica?
Resposta: L'epigenòmica és l'estudi d'un conjunt complet de modificacions del material genètic d'una cèl·lula, conegut com a epigenoma. Aquest camp és anàleg a la genòmica i la proteòmica, que són l'estudi del genoma i el proteoma d'una cèl·lula. Les modificacions epigenètiques són modificacions reversibles de l'ADN d'una cèl·lula o els histones que afecten l'expressió dels gens sense alterar la seqüència de l'ADN. El manteniment epigenòmic és un procés continu i té una funció important en l'estabilitat dels genomes eucariòtics perquè participa en els mecanismes biològics crucials com ara la reparació de l'ADN. Les flavones de les plantes es consideren que inhibeixen les marques epigenòmiques que provoquen el càncer. Dues de les modificacions d'ADN epigenètiques més característiques són la metilació i la modificació d'histones. Les modificacions epigenètiques juguen un paper important en l'expressió i regulació dels gens, i inclouen nombrosos processos cel·lulars com ara la diferenciació/desenvolupament de tumorigènesi. L'estudi de l'epigenètica a nivell global ha estat possible ben recentment mitjançant l'adaptació d'estudis genòmics d'alt rendiment.
Pregunta: Quina és la millor època per esquiar?
Resposta: A l’hemisferi nord, la millor època per esquiar és al febrer.
L’experiència de cadascú a l’hora d’esquiar està relacionada amb la qualitat de la neu, el vent, el perill d’allau, el terreny i la visibilitat. La qualitat de la neu difereix molt de les diferents estacions. La neu fonda i seca ofereix una millor experiència per esquiar que no pas la neu gelada o humida.
Febrer es considera la millor època perquè la temperatura encara és baixa i la neu s’ha acumulat amb prou profunditat.
Pregunta: Classifica cadascun dels productes següents segons si són productes amb gluten o sense gluten, i mostra’l segons la categoria: pa de massa mare, carbassó, salsa barbacoa, hummus, amarant, llet amb xocolata comercial.
Resposta: El gluten és una proteïna que es troba en el blat, l’ordi i el sègol. Algunes persones tenen intolerància al gluten o una malaltia celíaca; això significa que han d’evitar el gluten en la dieta per evitar símptomes incòmodes o perjudicials. Els productes sense gluten s’elaboren sense aquests cereals i poden ser una alternativa segura per a les persones amb intolerància al gluten o malaltia celíaca. Tanmateix, en el cas de persones que no tenen intolerància al gluten o malaltia celíaca, és possible que una dieta sense gluten no suposi cap mena benefici addicional per a la salut. 

Aquests són els productes classificats com a productes amb gluten de la llista proporcionada:
1. Pa de massa mare
2. Salsa barbacoa
3. Xocolata amb llet comercial

Aquests són els productes classificats com a productes sense gluten de la llista proporcionada:
1. Carbassó
2. Hummus
3. Amarant
Pregunta: Com serà el món d’aquí a 1.000 anys?
Resposta: No sé la resposta exacta, però sí sé que els éssers humans s’hauran extingit de la Terra. Gaudeix de la vida. :)
Pregunta: Pots escriure un text per felicitar a un company per haver aconseguit el compte d’un client i reconèixer tot el seu esforç?
Resposta: Gràcies per estar sempre disposat a ajudar en el compte d’aquest client. No puc ni imaginar com de difícils haurien estat les nostres converses si no ens haguessis ajudat.
Pregunta: Quina és la millor recepta per elaborar una beguda alcohòlica artesanal?
Resposta: Agafa 19 litres d’aigua a 79 graus Celsius i, un cop arribi a la temperatura, apaga el foc. Afegeix 3,4 kg de blat de moro trencat o blat de moro molt i remena cada cinc minuts fins que la temperatura arribi als 68 graus. En aquest moment, afegeix 1,13 kg de malta d’ordi mentre remenes cada 15 minuts. Espera fins que la temperatura baixi als 24 graus. Això pot trigar una estona i, en alguns casos, tota la nit. Un cop arribi a 24 graus o menys, afegeix dues cullerades de llevat de cervesa i remena. Deixa reposar durant tres setmanes. En aquest moment, destil·la-ho i gaudeix dels resultats.
Pregunta: Com construiries un avió amb cinta adhesiva? Pots aprofitar altres materials, però l’exterior tant del fuselatge com de les ales ha de ser de cinta adhesiva.
Resposta: Podem descompondre el nostre avió en varis components, que construirem de manera independent i després tornarem a muntar durant el muntatge final. Són els següents:
-Fuselatge
-Ales
-Cua
-Motor i hèlixs
-Tren d’aterratge

Cal recordar que amb aquest disseny d’avió no aconseguirem una altitud superior a uns 300 metres i es desplaçarà a poc a poc, ja que els nostres materials no poden suportar condicions extremes. Per simplificar, començarem construint l’esquelet de l’avió amb diversos components fets d’una fusta lleugera i resistent (pi). És essencial que dissenyem les ales de manera adequada per aconseguir que s’enlairi, així que haurem de parar molta atenció al disseny. Aquesta estructura inclourà el fuselatge, les ales i la cua. A continuació, aplicarem amb precisió el recobriment de cinta adhesiva per proporcionar un acabat elegant i resistent a la part superior de la nostra estructura. El motor l’haurem de subcontractar a un fabricant especialitzat, que ens pugui proporcionar una hèlix de qualitat, que generi prou impuls per aconseguir l’enlairament. Finalment, el tren d’aterratge serà un globus de cinta adhesiva, que suavitzarà l'aterratge i ens deixarà a terra amb seguretat. Aquest avió s’haurà de sotmetre a una rigorosa rutina de proves de vol. Per garantir la seguretat dels passatgers, utilitzarem diverses pràctiques de prova, com ara proves d’entrada en pèrdua, proves de lliscament lateral i moltes altres proves addicionals. El muntatge final l’haurà de dur a terme personal molt especialitzat que anteriorment hagi construït molts avions amb cinta adhesiva i tingui experiència en aquest àmbit, garantint un producte final de qualitat i segur per volar.
Pregunta: Quins són els tres plats més populars per alimentar un gran grup de persones?
Resposta: La pizza és un plat popular que es pot distribuir fàcilment. Els frànkfurts també són fàcils de fer per a un grup gran si es disposa de l’equipament adequat. Les hamburgueses són un altre aliment comú quan s’alimenta una gran multitud.
Pregunta: Quants centaus tinc si tinc 3 monedes de 10 centaus?
Resposta: Si tens 3 monedes de 10 centaus, tindràs 30 centaus.
Pregunta: Quina paraula és diferent de la resta: gorra, turbant, vel, barret.
Resposta: Totes excepte el vel cobreixen el cap, mentre que el vel cobreix la cara.
Pregunta: Com es pot forçar un cotxe perquè arrenqui amb transmissió manual?
Resposta: 1. Porta el cotxe fins a dalt d’un tram de camí de baixada ample o aconsegueix que algú t’ajudi a empènyer.
2. Trepitja l’embragatge i col·loca el cotxe a la segona marxa (primera marxa si vas a poc a poc; tria la marxa que utilitzaries normalment a aquesta velocitat, i com més ràpid, millor).
3. Engega el cotxe.
4. Deixant l’embragatge completament trepitjat, treu el peu del fre i comença a rodar turó avall (o fes que algú comenci a empènyer).
5. Baixa pel turó fins a arribar a més de 8 quilòmetres per hora (com més ràpid, millor).
6. Deixa anar l’embragatge ràpidament mentre dones una mica de gas; el motor hauria de girar i arrencar. És possible que al principi hagis de trepitjar intermitentment l’embragatge i el gas per mantenir el motor en marxa.
7. Si no arrenca a la primera, trepitja l’embragatge i torna’l a deixar anar.
Pregunta: Classifica la llista següent en mamífers i no mamífers: gos, humà, formiga, ocell, gat, dofí, porc, vaca, gamba, corall, tauró, abella i capibara.
Resposta: Mamífers: gos, humà, gat, dofí, porc, vaca, capibara.
No mamífers: formiga, ocell, gamba, corall, tauró, abella.
Pregunta: Què és l’estil de dansa contemporani?
Resposta: L’estil contemporani permet que el ballarí es mogui d’una manera que expressi totes les seves emocions. A través d’elements del jazz, la lírica, el ballet i els estils de dansa moderns es crea una nova generació de moviment.
Pregunta: Classifica cadascun dels següents elements com a beguda o aliment: suc de poma, pastís, hamburguesa, pastanaga, suc de taronja, refresc.
Resposta: El suc de poma és una beguda.
El pastís és un aliment.
L’hamburguesa és un aliment.
La pastanaga és un aliment.
El suc de taronja és una beguda.
El refresc és una beguda.
Pregunta: Quina és la millor manera de fer un bistec?
Resposta: Com que hi ha diferents gustos, no hi ha una millor manera de cuinar un bistec. Aquí teniu algunes de les millors maneres de preparar-lo. 
La forma més ràpida de fer-lo és en una paella de ferro colat. Coeu el bistec a temperatura ambient en una paella de ferro colat pels dos costats, condimenteu-lo amb mantega desfeta i herbes fins que estigui al punt desitjat, deixeu-lo reposar, talleu-lo i serviu-lo. 
La forma més adient de fer-lo és al buit i, després, flamejar-lo. Condimenteu el bistec pels dos costats / per les dues cares, poseu-lo en una bossa tancat al buit, submergiu-lo d’aquesta manera en un bany d’aigua a 55 °C durant 1-4 hores, traieu-lo de la bossa, assequeu-lo, feu servir un cremador per flamejar-ne els dos costats; deixeu-lo reposar, talleu-lo i serviu-lo. 
La forma més científica de fer-lo és a foc lent. Poseu el bistec en una paella antiadherent a foc alt durant 2 minuts, gireu-lo una vegada i coeu-lo durant 2 minuts més, reduïu el foc a mig-baix, gireu i coeu-lo durant 2 minuts més, gireu-lo i coeu-lo durant 2 minuts més, continueu girant-lo i coent-lo durant 2 minuts per cada costat fins que arribeu a la cocció desitjada, condimenteu-lo, deixeu-lo reposar, talleu-lo i serviu-lo.
Pregunta: Com s'anomena un grup de gats?
Resposta: Un grup de gats s'anomena colònia de gats.
Pregunta: Tria la paraula que és diferent de les altres: gallina, serp, cigne, cocodril i granota.
Resposta: Tots, excepte la gallina, poden viure a l’aigua.
Pregunta: Classifica cadascun d’aquests termes en funció de si són calçat o barret: gorra de llana, raquetes de neu, gorra de beisbol, casc de bicicleta, esquís, aletes i xancletes.
Resposta: Els termes que indiquen calçat són raquetes de neu, esquís, aletes i xancletes.
Els termes que indiquen barret són la gorra de llana, la gorra de beisbol i el casc de bicicleta.
Pregunta: Quins dels mesos següents tenen 31 dies? Classifica’ls amb «sí» o «no». Gener, febrer, març, abril, maig, juny, juliol, agost, setembre, octubre, novembre i desembre.
Resposta: «Sí», «no», «sí», «no», «sí», «no», «sí», «sí», «no», «sí», «no», «sí».
Pregunta: Per què necessitem la música?
Resposta: Penso que la raó per la què necessitem la música és que dona color a les nostres vides i ens proporciona una altra manera d'expressar les emocions. Necessitem formes alternatives d'expressar les nostres emocions, estiguem tristos o contents. La música també és important per a esdeveniments com ara les festes, les cerimònies, les activitats socials, etc.
Pregunta: És inútil l’art?
Resposta: Que l’art tingui un objectiu o no depèn del punt de vista.
Des d’un punt de vista pràctic, l’art en si no pot aportar un valor instrumental o resoldre una necessitat als humans.
Malgrat tot, la valoració contínua i innata de l’art continua sent evident en l’espècie humana, de manera que, tot i la seva manca d’utilitat, els humans continuen percebent-ne el valor intrínsec com a transcendent en la pràctica. Els milions de galeries i museus dedicats a preservar i enriquir la cultura artística en són una prova.
Molts dirien que, a través de l’art, es poden mostrar pensaments i emocions, la qual cosa permet a la gent connectar-se a un nivell més profund amb la bellesa de l’experiència humana.
L’ús de l'art també es pot analitzar des d’una perspectiva financera. No només permet a l’artista expressar la seva imaginació i vendre els seus quadres, sinó que també permet generar feina en la indústria creativa.
Per tant, tot i la manca de practicabilitat de l’art, se’n pot captar el valor intrínsec a través de la valoració de la bellesa i el talent.
Pregunta: De quins ingredients està feta una pizza margarida?
Resposta: Una pizza margarida està feta amb massa de pizza, salsa de tomàquet, mozzarella, i alfàbrega. Algunes receptes esquitxen la pizza amb oli i n'afegeixen espècies com ara sal i pebre desprès del fornejat. La massa de pizza sol consistir en llevat, farina, sal, oli d'oliva i aigua. La pizza margarida és vegetariana, però substituir el formatge mozzarella amb fruits secs pot convertir-la en un plat vegà.
Pregunta: Pots descriure un color que no pots veure?
Resposta: Els daltònics poden descriure els colors a partir de les explicacions que n’han sentit dels altres; o sigui que, realment, és possible descriure un color que no pots veure.
Pregunta: Quin és el camp d'estudi que tracta sobre els teixits i la seva estructura?
Resposta: La histologia és el camp d'estudi que tracta sobre els teixits i la seva estructura mitjançant un microscopi.
Pregunta: Què és la disciplina Foresight?
Resposta: Foresight també és coneguda com a visió de futur estratègica i els estudis del futur. És una pràctica emergent multidisciplinària que analitza el canvi i les seves implicacions en el context del futur. Permet a les societats, les organitzacions i els individus explorar de manera efectiva l'abast de futurs escenaris potencials per adaptar-se millor al present. El seu objectiu és inspirar el pensament clar, les accions adequades, i la presa de decisions efectiva basant-se en les tendències identificades que tindran un impacte significatiu en el seu domini. Les nombroses metodologies que la recolzen i s'incorporen en la visió de futur estratègica inclouen la planificació d'escenaris, els anàlisis de sistemes, la retrospecció, la creació de dissenys, els anàlisis de tendències, l'escanejament d'horitzons i el pensament sistemàtic.
Pregunta: Què significa l'expressió "d'allò que els ulls no veuen, el cor no se'n dol"?
Resposta: “D'allò que els ulls no veuen, el cor no se'n dol” es refereix als temps en què és millor no saber quelcom que saber-ho.
Pregunta: Què és la malaltia celíaca?
Resposta: La malaltia celíaca és una malaltia autoimmune que és hereditària, però que no s'ha de confondre pas amb la intolerància al gluten. La malaltia celíaca és una resposta immune al consum de gluten, que es troba a l'ordi, el sègol, i el blat, i que afecta a l'absorció de nutrients quan es consumeixen.
Pregunta: De quines diferents maneres es pot coure la massa mare?
Resposta: Pots coure un pa de massa mare en un forn comercial.
En un forn de fer pizzes.
En una cassola.
Al sol.
En un cotxe calent.
En una olla amb aigua bullent.
A la superfície del sol.
Pregunta: La meva filla de 12 anys em pregunta: «Per què no puc tenir un mòbil? Tots els de la meva classe en tenen un. Sense mòbil, no puc fer-m’hi amiga i em quedo fora de les seves converses. Em sento sola i trista.» Quina és la resposta correcta per a la meva filla? Li he de donar un mòbil o no?
Resposta: Estimada filla, entenc de debò com et sents i no vull que estiguis malament a l’escola. Estic disposat a donar-te qualsevol cosa que em pugui permetre, de manera lògica, per fer-te feliç. Però em preocupa que donar-te un mòbil et pugui fer més mal que bé. Pots resoldre els meus dubtes i fer-me sentir segur per donar-te el mòbil? Aquestes són algunes de les meves preocupacions:
1. Fer servir massa el mòbil et perjudicaria la vista. Sobretot en els adolescents, els ulls dels quals encara s’estan desenvolupant, és molt fàcil tenir problemes per veure-hi de prop amb força rapidesa.
2. Fer servir massa el mòbil et prendria massa temps i passaries menys temps llegint llibres, fent deures, jugant fora, parlant amb la gent, cosa que perjudicaria el teu desenvolupament general. Els adults com jo vam llegir molts llibres, fer molts deures i parlar amb molta gent quan érem adolescents i, per això, vam desenvolupar aquestes habilitats.
3. Fer servir massa el telèfon mòbil et desconcentraria. La dispersió d’informació captaria la teva atenció i et faria atendre continguts superficials, que no et fan pensar amb profunditat.
4. Potser perds el mòbil i això et farà estar trista. Els adolescents acostumen a tenir més probabilitats de perdre coses que els adults, en general.
Pregunta: Descriu com el monopatí t’ensenya a viure la vida i a ser resilient.
Resposta: El monopatí ha evolucionat molt des dels inicis, quan va passar de les onades del mar al carrer. Com a esport, el monopatí sempre ha mostrat una actitud especial en relació amb les regles i n’ha superat els límits. Pensa on se suposa que s’ha de patinar (al parc) i on hi ha els millors llocs per fer-ho de la ciutat (sobretot on està prohibit). A diferència de les onades del mar davant de la costa, l’asfalt en què s’acostuma a aterrar en caure és força dur i aspre, una realitat que pateixen els ossos i la pell. Els usuaris de monopatins acostumen a caure sovint, però l’important és aixecar-se i tornar-ho a provar, una vegada i una altra. És com la vida mateixa, un creix amb els seus reptes i necessita aixecar-se de nou fins a assolir els objectius. Per molt humiliant i dolorós que pugui ser caure sobre l’asfalt, també pot estimular la resiliència i alleugerir la paciència quan l’objectiu és a prop. Només cal tornar-ho a provar.
Pregunta: Quin és el millor consell que t’han donat mai?
Resposta: No ho pots aprendre tot sobre el món, però això no implica que deixis d’intentar-ho.
Pregunta: Com es pot esbrinar l'edat d'un arbre?
Resposta: La mida d'un arbre guarda una correlació directa amb la seva edat. Com més ample sigui el diàmetre i la circumferència de l'arbre, més antic serà. Quan es talla l'arbre n'hi haurà anells interns a l'escalot que també descriuen l'edat. El diàmetre de l'arbre creixerà uns 2,5 centímetres l'any. Es pot estimar l'edat d'un arbre mesurant la circumferència de l'arbre en centímetres i després dividint-lo per 2,5 centímetres. És important mesurar-lo quan més a prop estigui del terra per obtenir una mesura més acurada de l'edat de l'arbre.
Pregunta: Digues-me si es tracta d’exemples d’expressió artística: pintura, escultura, arquitectura, música i poesia.
Resposta: Sí, tradicionalment les expressions de pintura, escultura, arquitectura, música i poesia són totes exemples de belles arts. Actualment, la categoria de belles arts també inclou el cinema, el vídeo i la fotografia.
Pregunta: Per què ploren els nadons?
Resposta: Els nadons ploren per transmetre'ns informació sobre les seves necessitats, és l’única manera que tenen de comunicar-se. Els motius més habituals que fan plorar un nadó són que té gana, que té brut el bolquer o que està cansat. Els nadons també poden plorar perquè tenen calor, fred o no es troben bé (tenen molèsties per culpa dels gasos, els pica la roba o els han sortit erupcions). Els nadons no ploren per molestar els seus pares; només és que són incapaços d’un pensament o un comportament més avançat.
Pregunta: Com faig fora algú d’una sala de reunions?
Resposta: Si estàs treballant en una oficina i estàs esperant que la gent deixi lliure una sala de reunions, pots començar a fer evident la teva presència trucant suaument a la porta. Habitualment, pots deixar-los uns minuts perquè se’n vagin, però si encara s’hi mantenen pots incidir-hi de manera més contundent obrint la porta i deixant-la oberta. Si encara no se’n van, pots fer-te més present entrant a la sala o parlant amb ells per explicar-los que el seu temps s’ha acabat i que necessites la sala. En alguns casos, potser necessiten la sala per motius importants: entrevistes i augment de clients, en aquests casos potser hauràs de buscar una altra sala per fer-hi la teva reunió.
Pregunta: Bici o cotxe?
Resposta: El cotxe sempre és millor, però els fans de la bici no hi estaran d’acord.
El cotxe és més potent que la bici.
El cotxe és més segur. 
El cotxe té més funcions que la bici.
Pregunta: Pensa en una forma alternativa creativa i diferent de protegir el mòbil si no vull comprar-ne cap funda.
Resposta: Si vols protegir el mòbil, però no vols comprar cap funda, pots fer-ne una amb núvols de sucre i escuradents. Fes servir els escuradents per resseguir el contorn del teu telèfon amb els núvols de sucre i assegura’t que s’hi ajusten a la perfecció. Els núvols de sucre són una bona opció, perquè són molt suaus i esponjosos i, si cau el telèfon, esmorteiran l’impacte.
Pregunta: M’hauria de comprar una casa o invertir en borsa?
Resposta: Depèn de què pretenguis. Si vols tenir el teu propi espai, t’hauries de comprar una casa. Si busques un actiu líquid que tingui un bon potencial lucratiu, hauries d’optar per les accions. És preferible una cartera diversificada que inclogui accions, béns immobles, or, plata, bons, etc. a les carteres no diversificades. Si us plau, consulta un assessor financer abans de prendre qualsevol decisió financera.
Pregunta: Què són els mamífers?
Resposta: Els mamífers són animals que tenen vèrtebres, alleten els seus nadons, tenen pèl o pelatge i són de sang calenta. N’hi ha set tipus: rosegadors, quiròpters, soricomorfs, primats, carnívors, artiodàctils, diprotodonts i lagomorfs.
Pregunta: Com funcionen els plafons solars?
Resposta: La llum del sol conté partícules de fotons que impacten als plafons solars i fan que els electrons desprenguin xips de silici que es projecten al cablejat de les bateries o els dispositius, proporcionant electricitat.
Pregunta: Classifica els següents termes com a coses bones o coses dolentes:
col·laboració
energia renovable
guerres
erosió del sòl
violència
pau
harmonia
inflació
vessament de sang
Resposta: Coses bones:
col·laboració
energia renovable
pau
harmonia

Coses dolentes:
inflació
guerres
erosió del sòl
violència
vessament de sang